Ռուբեն Մամուլյանը ծնվել է Թիֆլիսում 1897 թ.: Նրա հայրը՝ Զաքար Մամուլյանը՝ Թիֆլիսի մեծահարուստ էր, բանկի կառավարիչ, իսկ մայրը՝ Վերժինե Քալանթարյանը՝ դերասանուհի: Մամուլյանը ուսանել է Մոսկվայի և Լոնդոնի համալսարանների իրավաբանական ֆակուլտետներում։ Որոշ ժամանակ հաճախել է Վախթանգովի Մոսկվայի թատերական ստուդիան։ 1923-ից բնակվել է ԱՄՆ-ում: Նկարահանել է մեծ հաջողության արժանացած բազմաթիվ ֆիլմեր, որտեղ փայլել են համաշխարհային կինոյի մեծագույն աստղեր Մառլեն Դիտրիխը, Գրետա Գառբոն և այլն: